สวัสดีค่ะ กังวลเรื่องหน้า7หลัง7ค่ะ ปกติประจำเดือนมาต้นเดือนตลอด เดือนก่อนในระยะ3เดือนที่ผ่านมาเป็นวันที่ 2 6 4 ในช่วงต้นเดือนถือว่าปกติไหมคะ และภายในเดือนนี้ประจำเดือนมาวันที่ 4 จนถึงวันนี้วันที่ 29 (นับจากวันที่ประจำเดือนมาวันแรก วันนี้เป็นวันที่ 25) มีเพศสัมพันธ์แบบไม่ได้ป้องกันแต่มีการหลั่งนอก และคาดว่าประจำเดือนน่าจะมาปกติต้นเดือนถัดไป นับจากวันนี้วันที่29ที่มีเพศสัมพันธ์ ถือว่าอยู่ในช่วงหน้า 7 หลัง 7 แต่ก็กังวลค่ะว่าควรกินยาคุมฉุกเฉินหรือเปล่าคะ หรือไม่กินได้ไหมเพราะแอบกลัวผลข้างเคียง แล้วเกี่ยวไหมคะถ้าแฟนเป็นคนสูบบุหรี่บ่อย ไม่ค่อยออกกำลังกาย ส่งผลให้อสุจิเค้าไม่ค่อยแข็งแรงมีโอกาสท้องยากอยู่แล้ว ขอบสำหรับคำตอบล่วงหน้าค่ะ
สวัสดีค่ะ หากจะมีเพศสัมพันธ์แบบสอดใส่ แม้ไม่ลึก ไม่นาน ควรต้องใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน ไม่ควรพยายามทำการนับวันเพื่อคุมกำเนิดเด็ดขาด เพราะโอกาสผิดพลาดสูงจากการนับผิดเอง หรือการตกไข่ที่คลาดเคลื่อนไปปกติแล้วหน้า 7 หมายถึง 7 วันก่อนมีประจำเดือน หลัง 7 คือ 7 วันหลังวันแรกที่มีประจำเดือนในตอนนี้หากยังอยู่ภายใน 72 ชั่วโมงหลังมีเพศสัมพันธ์ อาจมีข้อบ่งชี้ยาคุมฉุกเฉิน แต่ถ้าเลยแล้วก็ไม่มีข้อบ่งชี้อีก ให้สังเกตรอบเดือน หรืออาจซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป การที่สูบบุหรี่จัด ไม่ค่อยออกกำลังกาย ไม่ได้บ่งบอกว่าอสุจิจะไม่มีประสิทธิภาพ คือเป็นปัจจัยได้ แต่ไม่ได้เกิดในทุกคน